《渔村意》
元代·钱惟善

丙穴鱼来江尽头，玄真卜筑更深幽。对门灯火三家市，何处烟波万里舟。

明月竹枝扬子夜，西风木叶洞庭秋。棹歌一曲閒来往，指点侬家鹦鹉洲。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。